LICENČNÉ PODMIENKY PRE SOFTVÉR SPOLOČNOSTI MICROSOFT
MICROSOFT ACTIVESYNC 4.5
Tieto licenčné podmienky sú zmluvou medzi spoločnosťou Microsoft Corporation (alebo podľa miesta vášho bydliska jednou z jej pobočiek) a vami.  Prečítajte si ich.  Vzťahujú sa na softvér menovaný vyššie vrátane médií (ak existujú), na ktorých ho získavate.  Podmienky sa vzťahujú aj na akékoľvek
•	aktualizácie,
•	doplnky a
•	služby technickej podpory
spoločnosti Microsoft pre tento softvér, pokiaľ s ním nie sú dodávané iné podmienky.  V takom prípade platia tie.
Používaním softvéru prijímate tieto podmienky.  Ak s podmienkami nesúhlasíte, softvér nepoužívajte.
Ak súhlasíte s týmito licenčnými podmienkami, máte uvedené práva.
1.	INŠTALÁCIA A PRÁVA NA POUŽÍVANIE.  Na každom počítači, ktorý používate na výmenu údajov a softvéru s prenosnými zariadeniami prevádzkovanými operačným systémom spoločnosti Microsoft, môžete inštalovať a používať jednu kópiu softvéru.   
2.	Tento softvérový produkt je vytvorený na používanie v počítačoch pracujúcich s niektorým z nasledujúcich operačných systémov spoločnosti Microsoft: Windows 2000 Service Pack 4, Windows Server 2003 Service Pack 1, Windows Server 2003 Service Pack 1 pre systémy typu Itanium, Windows Server 2003, Standard x64 Edition, Windows XP Home Edition, Windows XP Professional Edition, Windows XP Media Center Edition, Windows XP Professional x64 Edition, Windows XP Service Pack 1, Windows XP Service Pack 2 a Windows XP Tablet PC Edition.  Tento softvérový produkt je kompatibilný s nasledujúcimi operačnými systémami pre prenosné zariadenia:
i.	Windows Mobile 2003
ii.	Windows Mobile 2003 Second Edition
iii.	Windows Mobile, verzia 5.0
iv.	Windows Mobile, verzia 5.0 s balíkom Messaging a Security Feature Pack
v.	Windows Mobile, verzia 6
vi.	Windows Embedded CE, verzia 6.0
3.	ROZSAH LICENCIE.  Softvér sa poskytuje na základe licencie, nepredáva sa. Táto zmluva vám poskytuje len niektoré práva na používanie softvéru.  Spoločnosť Microsoft si vyhradzuje všetky ostatné práva.  Softvér smiete používať výhradne spôsobom povoleným v tejto zmluve, pokiaľ vám príslušný právny poriadok neposkytuje ďalšie práva napriek tomuto obmedzeniu.  Musíte dodržiavať akékoľvek technické obmedzenia v softvéri, ktoré ho umožňujú používať iba určitými spôsobmi.    Nesmiete:
•	obchádzať žiadne technické obmedzenia softvéru,
•	spätne analyzovať, dekompilovať alebo disasemblovať softvér, s výnimkou a len do rozsahu povoleného príslušným právnym poriadkom, napriek tomuto obmedzeniu,
•	robiť viac kópií softvéru, ako určuje zmluva alebo ako je povolené príslušným právnym poriadkom, napriek tomuto obmedzeniu,
•	poskytovať softvér ostatným na kopírovanie,
•	prenajímať, poskytovať na lízing alebo požičiavať softvér alebo
•	používať softvér na komerčné hostiteľské služby.
4.	ZÁLOŽNÁ KÓPIA.  Smiete urobiť jednu záložnú kópiu softvéru.  Smiete ju použiť len na preinštalovanie softvéru.
5.	DOKUMENTÁCIA.  Ktokoľvek má prístup k vášmu počítaču alebo k internej sieti, smie kopírovať a používať dokumentáciu na interné referenčné účely.
6.	PREVOD TRETEJ STRANE.  Prvý používateľ softvéru môže softvér a túto zmluvu previesť priamo tretej strane.  Pred prevodom musí táto strana súhlasiť s tým, že na prevod a používanie softvéru sa vzťahuje táto zmluva.  Ak sa softvér prevádza oddelene od zariadenia, musí prvý používateľ softvér odinštalovať ešte pred prevodom.  Prvý používateľ nesmie uchovať žiadne kópie.
7.	OBMEDZENIA TÝKAJÚCE SA EXPORTU.  Softvér podlieha exportným právnym predpisom a nariadeniam platným v USA.  Musíte dodržiavať príslušné vnútroštátne a medzinárodné exportné právne predpisy a nariadenia, ktoré sa vzťahujú na softvér.  Právne predpisy zahŕňajú obmedzenia podľa oblastí, koncových používateľov a koncového použitia.  Ďalšie informácie nájdete na stránke www.microsoft.com/exporting.
8.	SLUŽBY TECHNICKEJ PODPORY.  Keďže sa softvér poskytuje „tak, ako je“, nemôžeme preň poskytovať služby technickej podpory.
9.	CELISTVOSŤ ZMLUVY.  Táto zmluva a podmienky pre dodatky, aktualizácie, internetové služby a služby technickej podpory predstavujú celú zmluvu pre softvér a služby technickej podpory.
10.	PRÍSLUŠNÝ PRÁVNY PORIADOK
a.	Spojené štáty americké.  Ak ste softvér získali v Spojených štátoch amerických, táto zmluva sa riadi právnym poriadkom štátu Washington a vzťahuje sa na uplatňovanie nárokov z jej porušenia bez ohľadu na konflikt zákonov.  Zákony štátu, v ktorom žijete, riadia všetky ďalšie nároky vrátane nárokov vyplývajúcich zo zákonov štátu na ochranu spotrebiteľov, nekalej súťaže a porušenia práva.
b.	Krajiny mimo Spojených štátov amerických.  Ak ste softvér získali v ktorejkoľvek inej krajine, uplatňujú sa zákony príslušnej krajiny.
11.	PRÁVNA ÚČINNOSŤ.  Táto zmluva opisuje určité práva.  Na základe právneho poriadku príslušného štátu alebo krajiny sa vás môžu týkať aj ďalšie práva.  Ďalšie práva môžete mať aj voči strane, od ktorej softvér získavate.  Ak to nepovoľuje právny poriadok príslušného štátu alebo krajiny, táto zmluva nemení práva vyplývajúce z právneho poriadku príslušného štátu alebo krajiny.
12.	odopretie záruk.  Softvér je licencovaný „tak, ako je“.  Nesiete riziko jeho používania.  Spoločnosť Microsoft neposkytuje žiadne výslovné záruky ani podmienky.  Táto zmluva nemôže zmeniť dodatočné práva spotrebiteľa vyplývajúce z miestnych zákonov.  V rozsahu povolenom miestnymi zákonmi, spoločnosť Microsoft odmieta implicitné záruky obchodovateľnosti, vhodnosti na konkrétny účel a neporušenia cudzích práv.
13.	odmedzenia a vylúčenia náhrad a škôd.  Od spoločnosti Microsoft a jej dodávateľov môžete vymáhať iba náhradu za priame škody do výšky 5 USD.  Nemôžete vymáhať náhradu za iné škody vrátane následných škôd, ušlého zisku, špeciálnych, nepriamych alebo náhodných škôd.
Toto obmedzenie sa vzťahuje na:
•	akékoľvek záležitosti týkajúce sa softvéru, služieb, obsahu (vrátane kódu) internetových lokalít tretích strán alebo programov tretích strán a
•	nárokov z porušenia zmluvy, porušenia záruk alebo podmienok, objektívnej zodpovednosti, zanedbania alebo iných porušení práva do rozsahu povoleného príslušným právnym poriadkom.
Uplatňuje sa dokonca aj vtedy, ak spoločnosť Microsoft vedela alebo mala vedieť o možných škodách.  Nemusia sa na vás vzťahovať aj kvôli tomu, že vo vašej krajine nie sú povolené vylúčenia alebo obmedzenia náhodných, následných alebo iných škôd.